《夏日送田中丞赴蔡州》
唐代·无可

出守汝南城，应多恋阙情。地遥人久望，风起旆初行。

楚庙繁蝉断，淮田细雨生。赏心知有处，蒋宅古津平。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。